Real Madrid CF

), ang ginatawag nga **Real Madrid**, usa ka Spanish professional association football club based in Madrid. Ang club nakigbatok sa La Liga, ang pinaka taas nga lebel sa football sa Espanya .

Natukod kaniadtong tuig 1902 isip Madrid Football Club, ang club tradisyonal nga nagsul-ob og puti nga home kit. Ang titulong dungganon nga 'Real' gikan sa Kinatsila nga nagkahulogang "Royal" ug gihatag ni Alfonso XIII kaniadtong tuig 1920. Ang Real Madrid nagduwa sa ilang mga dula sa balay sa Santiago Bernabéu nga may kapasidad nga 78,297 sumad kaniadtong 1947. Dili sama sa kadaghanan sa mga European sporting club, ang mga miyembro sa Real Madrid nanag-iya ug nagpa dagan sa club sa tibuok kasaysayan niini. Ang club usa sa mas labing gisuportahan sa kalibutan ug ang labing gisundan nga sports club sa social media.   Gi banabana nga nagkantidad kini og $6.6&nbsp;bilyon sa 2024, nga naghimo niini nga labing bililhon nga football club sa kalibutan.  Kaniadtong 2024, kini nahimong unang football club nga nakaganansya og €1 bilyon ($1.08bn).  

Ang Real Madrid usa sa maong labing malampuson nga mga club sa football sa kalibutan ug ang labing gidekorasyonan nga club sa Europa . Sa domestic football, ang club nakadaog og 71 ka tropeyo; usa ka rekord nga 36 ka mga titulo sa La Liga, 20 ka Copa del Rey, 13 ka Supercopa de España, usa ka Copa Eva Duarte ug usa ka Copa de la Liga .  Sa internasyonal nga football, ang Real Madrid naka daog og rekord nga 35 ka tropeyo: usa ka rekord nga 15 ka mga titulo sa European Cup/UEFA Champions League, usa ka rekord nga unom ka UEFA Super Cups, duha ka UEFA Cups, usa ka hiniusa nga rekord nga duha ka Latin Cups, usa ka rekord nga usa ka Iberoamerican Cup, ug usa ka rekord nga siyam ka world championships .Sa UEFA, ang Madrid ang labing nag-una sa all-time club ranking .  

Isip usa sa tulo ka founding members sa La Liga nga wala gyud ma-relegate gikan sa top division, ang Real Madrid adunay daghang dugay nang mga panag ribal, labi na *ang El Clásico* sa Barcelona ug *El Derbi Madrileño* sa Atlético Madrid . Ang club nagpalig-on sa iyang kaugalingon isip usa ka dakong puwersa sa football sa Espanya ug Europa atol sa mga 1950s ug 60s, nga naka daog og lima ka sunod-sunod ug unom ka kinatibuk -ang European Cups . Kini nga kalampusan gisundog sa lokal nga natad, diin ang Madrid nakadaog og dose ka titulo sa liga sulod sa 16 ka tuig. Kini nga team, nga nag apil nila ni Alfredo Di Stéfano, Ferenc Puskás, Paco Gento ug Raymond Kopa, giisip sa pipila sa isport nga labing bantugan sa tanang panahon.   Nailhan ang Real Madrid sa ilang polisiya *sa Galácticos*, nga naglambigit sa pagpirma sa labing maayong mga manunuwa sa kalibutan, sama nila ni Ronaldo, Zinedine Zidane ug David Beckham aron makahimo og usa ka superstar team.   Kaniadtong tuig 2009, gipirmahan sa Madrid si Cristiano Ronaldo sa kantidad nga £80 milyon (€94 milyon) gikan sa Manchester United ;  nahimo siyang top goal-scorer sa club ug sa kasaysayan sa tanang panahon.     Gawas sa pagpirma og mga star players, ang Real Madrid nagpa lambo sa lokal nga talento pinaagi sa ilang akademya, *ang La Fábrica*, nga nakamugna og mga bantugang gradwado sama nila ni Raúl, Iker Casillas, ug Dani Carvajal, ug naghatag sa pinakadaghang gidaghanon sa mga magdudula sa top five leagues sa Europe. 

Ang Real Madrid giila nga labing bantugan nga football club sa ika-20 nga siglo,  nakakuha sa FIFA Centennial Order of Merit niadtong 2004.  Ang Real Madrid ang adunay pinaka daghang partisipante sa European Cup/UEFA Champions League (55),  usa ka torneyo diin sila ang naghupot sa mga rekord sa pinakadaghang daog, tabla ug mga goal nga na-iskor.  Ang Real Madrid mao lamang ang club nga naka daog og tulo ka sagunson nga titulo sa European Cup/UEFA Champions League kaduha, nga nakab-ot kini niadtong 1956-58 ug 2016-18 , ug mao lamang ang club nga nakadaog *sa La Décima* . [  Kaniadtong 2024, nakadaog sila og ika- 15 nga titulo sa Champions League nga naglugway sa rekord (ang ikaunom sa onse ka season), nga giila sa Guinness World Records .  Ang Real Madrid mao ang unang club sa tanang top-five leagues sa Europe nga naka daog og 100 ka tropeyo sa tanang kompetisyon .   Real Madrid nag ranggo ug 1st in UEFA club rankings, ug first sa tuig 2013–23 coefficient.